Diari Oficial de la Generalitat Valenciana


Sumari del DOGV 603, del 08-06-1987 (1987/808989)

ORDRE de 7 de maig de 1987, de la Conselleria d'Agricultura i Pesca, per la qual es modifica el tracat de les Vies Pecuaries existents al terme municipal de Titagues (València).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   603

Data del DOGV
:   08-06-1987

Secció del DOGV
:   ALTRES DISPOSICIONS

Número del document
:   1987/808989


Data del document
:   07-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 7 de maig de 1987, de la Conselleria d'Agricultura i Pesca, per la qual es modifica el traçat de les Vies Pecuàries existents al terme municipal de Titagües (València).  
Vist l'expedient promogut per la Unitat d'Estructures Agràries per variar el traçat de la Via Pecuària denominada «Sendera de Titagues», de 20'89 m. d'amplària legal, del terme municipal de Titagües (València), amb motiu de la concentració parcel·laria de la zona.   
Vists, la Llei de Vies Pecuàries de 27 de juny de 1974, el Reglament per a l'aplicació d'aquest de 3 de novembre de 1978, la Llei de Procediment Administratiu de 17 de juliol de 1958, i altres disposicions concordants.   
Vista la proposta de la Direcció General de la Producció Agrària i els informes favorables de l'Ajuntament, la Cambra Agrària i els propietaris de les parcel·les afectades.   
En ús de les facultats que tinc atribuïdes,   
ORDENE:   
Article primer  
Es modifica el traçat de les Vies Pecuàries, existents al terme municipal de Titagües (València), la classificació de les quals fou aprovada per Ordre del Ministeri d'Agricultura, Pesca i Alimentació de 3 de març de 1972, com a conseqüència de la concentració parcel·laria realitzada a la zona.   
Article segon  
El traçat nou de les Vies Pecuàries del terme municipal de Titagues serà el següent:   
-L'Assagador núm 14 d'Ares d'Alpont a Domenyo, restarà com és actualment, amb la mateixa longitud i amplària.   
-La Sendera d'Alpont seguirà, després de la concentració parcel·laria, pràcticament amb el mateix traçat que en l'actualitat. S'adaptarà als camins nous de traçat més recta i mantindrà l'amplària de 20,68 m. que posseïa, així com s'indica als plànols núm 2 i núm 4 de la Proposta de Variació de Vies Pecuàries a Titagües.   
-La Sendera de Titagües varia el seu traçat actual: passarà pels següents punts característics que figuren als plànols de la Proposta de Variació de Vies Pecuàries de Titagües:   
Punt núm 1: Entroncament del traçat nou a la Sendera d'Alpont.   
Punt núm 2: Abeurador.   
Punt núm 3: Desviació del camí per travessar la forest de l'Ajuntament.   
Punt núm 4: Perforació.   
Punt núm 5: Entroncament amb la zona de concentració.   
Punt núm 6: Creuament amb la carretera de Titagües a Ares d'Alpont.   
Punt núm 7: Abeurador.   
Punt núm 8: Entroncament amb la Sendera actual de Titagües.  
Aquests punts segons el traçat exposat als Plànols de l?esmentada Proposta de Variació.   
Article tercer  
Aquesta Ordre exhaureix la via administrativa. Els qui s'hi consideren afectats podran interposar recurs de reposició, que presentaran davant l'Hble. Sr. Conseller d'Agricultura i Pesca en el termini d?1 mes a comptar des de la publicació, previ al contenciós administratiu, en la forma i els requisits assenyalats en l'article 126 de la Llei de Procediment Administratiu, o qualsevol altra classe de recurs o reclamació que procedesca.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, 7 de maig de 1987.   
El Conseller d'Agricultura i Pesca   
LLUIS FONT DE MORA MONTESINOS